ఎజ్యా యాదవ్

ఎజ్యా యాదవ్ (జననం 1971 జూలై 15) ఒక భారతీయ రాజకీయవేత్త, విద్యావేత్త. ఆమె రాష్ట్రీయ జనతా దళ్ నుండి మొహియుద్దీన్ నగర్ విధాన సభ నియోజకవర్గం నుండి బీహార్ శాసనసభ మాజీ సభ్యురాలు. అంతకుముందు ఆమె పాట్నా మహిళా కళాశాలలో ప్రొఫెసర్ గా పనిచేసింది.

 కెరీర్ 
ఎజ్యా యాదవ్ పాఠశాల విద్యను రాంచీ లోరెటో కాన్వెంట్, పాట్నా నోట్రే డ్యామ్ లో పూర్తిచేసింది. ఎమ్మెల్యేగా ఎన్నిక కావడానికి ముందు, ఆమె పాట్నా ఉమెన్స్ కాలేజీలో కమ్యూనికేటివ్ ఇంగ్లీష్ విభాగానికి అధిపతిగా ఉన్నది.

2015 బీహార్ శాసనసభ ఎన్నికలలో, మొహిద్దీన్ నగర్ స్థానానికి ఆమె రాష్ట్రీయ జనతాదళ్ నుండి ఎన్నికయింది. ఆమె తన సమీప ప్రత్యర్థి, స్వతంత్ర అభ్యర్థి రాజేష్ సింగ్ ను 23,000 ఓట్ల తేడాతో ఓడించి రేసులో విజయం సాధించింది.

ఎజ్యా యాదవ్ ఎన్నికై ఆర్జెడిలో ప్రాముఖ్యత పొందింది. ఆమెను పార్టీ అధికార ప్రతినిధిగా నియమించారు. ముఖ్యంగా పార్టీ నాయకుడు లాలూ ప్రసాద్ యాదవ్ అరెస్టు అయ్యాక పాత్రికేయులతో పార్టీ అభిప్రాయాన్ని వ్యక్తీకరించగల వ్యక్తిగా ఆమెను చూస్తారు. పార్టీ విషయాల గురించి చర్చించడానికి రాంచీ జైలులో లాలూని సందర్శించిన అతికొద్ది మంది పార్టీ నాయకులలో ఆమె ఒకరు.

ఆమె 2020 బీహార్ శాసనసభ ఎన్నికల్లో మొహియుద్దీన్ నగర్ నుండి ఆర్జెడి అభ్యర్థిగా ఉన్నది, కానీ రాజేష్ కుమార్ సింగ్ చేతిలో ఓడిపోయింది.
 మూలాలు 

వర్గం:జీవిస్తున్న ప్రజలు
వర్గం:1971 జననాలు